52. ΝΟΜΟΘΕΤ. ΔΙΑΤΑΓΜΑ υπ' αριθ. 483 της 29/29 Ιουν. 1974 (ΦΕΚ Α' 184) Περί εξουσιοδοτήσεως προς σύναψιν συμφωνιών πιστώσεων και προμηθειών τινών. Άρθρ.1.-1.Επιτρέπεται όπως, δια λογαριασμόν του Ελληνικού Δημοσίου και δια την χρηματοδότησιν της εκτελέσεως παραγωγικών έργων ή τη κάλυψιν δαπανών εν γένει αμύνης της Χώρας, ο κατά περίπτωσιν αρμόδιος Υπουργός και ο Υπουργός των Οικονομικών ή παρά τούτων εξουσιοδοτούμενοι συμβάλλωνται μετά ξένων Κυβερνήσεων ή αλλοδαπών φυσικών ή νομικών προσώπων, δια την υπό τούτων παροχήν πιστώσεων ή πιστωτικών εν γένει διευκολύνσεων εις έν ή πλείονα ξένα νομίσματα. Το επιτόκιον ή ο τρόπος προσδιορισμού τούτου, η διάρκεια, αι εγγυήσεις ημεδαπών ή αλλοδαπών τραπεζικών οίκων ή ξένων Κυβερνήσεων, αι αναγνωριζόμεναι προμήθειαι, τα συναφή έξοδα, αι πάσης φύσεως επιβαρύνσεις, ως και πάντες ,εν γένει, οι λοιποί όροι παροχής των πιστώσεων ή πιστωτικών διευκολύνσεων και εξοφλήσεως των εκ τούτων οφειλών, προσδιορίζονται ελευθέρως εις τας συναπτομένας συμφωνίας μεταξύ του κατά περίπτωσιν αρμοδίου Υπουργού και του Υπουργού των Οικονομικών ή των κατ' εξουσιοδότησιν τούτων ενεργούντων αφ' ενός και των παρεχόντων τας πιστώσεις ή πιστωτικάς διευκολύνσεις αφ' ετέρου. "1α.Τα ανωτέρω προβλεπόμενα ισχύουν αναλογικά και για παροχή πιστώσεων ή πιστωτικών εν γένει διευκολύνσεων από ημεδαπά πιστωτικά ιδρύματα". Η παρ. 1α προστέθηκε από την παρ. 8 άρθρ. 23 Νόμ. 2166/1993 (ΦΕΚ Α' 137), κατωτ. αριθ. 62. 2.Οι, τυχόν, προβλεπόμενοι, δια των συμφωνιών της παρ. 1 παραστατικοί, εν γένει, των υποχρεώσεων του Δημοσίου, τίτλοι υπογράφονται υπό του Υπουργού των Οικονομικών ή του κατ' εξουσιοδότησιν τούτου ενεργούντος. Σελ. 104,04(γ) Τεύχος 1239-Σελ. 34 3.Η Τράπεζα της Ελλάδος δύναται να εγγυάται οφειλάς του Ελληνικού Δημοσίου, αναλαμβανομένας συμφώνως τω παρόντι, και να υπογράφη ως εγγυητής παραστατικούς εν γένει τίτλους τοιούτων οφειλών. Άρθρ.2.-Αι κατά το άρθρ. 1 του παρόντος συμφωνίαι, οι παραστατικοί των οφειλών τίτλοι, αι υπό του Δημοσίου, ως οφειλέτου, ενεργούμεναι πληρωμαί ή αι εις βάρος τούτου λογιζόμεναι υποχρεώσεις πάσης φύσεως πληρωμών, αι συνδεόμεναι ή απορρέουσαι, κατ' αμφοτέρας τας περιπτώσεις, εκ των συμφωνιών, απαλλάσσονται παντός, εν γένει, φόρου, τέλους, επιβαρύνσεως ή κρατήσεως, είτε υφισταμένης ήδη είτε εν οιωδήποτε μεταγενεστέρω χρόνω επιβληθησομένης υπέρ του Ελληνικού Δημοσίου ή οιουδήποτε τρίτου εν Ελλάδι. Άρθρ.3.-Δαπάναι πάσης φύσεως, αναφερόμεναι εις την εκπλήρωσιν των δυνάμει των διατάξεων του άρθρ. 1 του παρόντος, αναλαμβανομένων υπό του Δημοσίου υποχρεώσεων, βαρύνουν, αναλόγως της περιπτώσεως, τας πιστώσεις του Προϋπολογισμού Δημοσίων Επενδύσεων ή του Προϋπολογισμού του Υπουργείου Εθνικής Αμύνης. Άρθρ.4.-Συμβάσεις αγοράς υπό του Ελληνικού Δημοσίου ή προμηθειών υπ' αυτού, αφορώσαι εις τας αμυντικάς ανάγκας της χώρας, δύναται να υπογράφωνται υπό των Αρχηγών των οικείων Κλάδων (Στρατού, Ναυτικού, Αεροπορίας), κυρουμένων πασών των υπό τούτων υπογραφεισών μέχρι της ισχύος του παρόντος τοιούτων συμβάσεων. Άρθρ.5.-Η ισχύς του παρόντος Ν.Δ/τος άρχεται από της δημοσιεύσεώς του εις τη Εφημερίδα της Κυβερνήσεως. .204. 26.Δ.α.51-52 Δάνεια Εξωτερικά 